Governors Awards

***Governors Awards*** ir ikgadēja balvu pasniegšanas ceremonija, ko rīko Kino mākslas un zinātnes akadēmija un kas notiek Holivudas un Hailendas centra lielajā zālē. Šajā ceremonijā tiek pasniegtas trīs balvas: Kinoakadēmijas goda balva, Džīna Heršolta humanitārā balva un Ērvinga Tālberga memoriālā balva. Pirmā *Governors Awards* balvu pasniegšanas ceremonija notika . Pirms tam šīs trīs balvas pasniedza Amerikas Kinoakadēmijas balvas pasniegšanas ceremonijā, pēc atsevišķās ceremonijas izveides, "Oskara" ceremonijas laikā tikai piemin šo balvu ieguvējus.

## Raksturojums un vēsture
*Governors Awards* ir viena no piecām balvu pasniegšanas ceremonijām, ko vada Kino mākslas un zinātnes akadēmija, to skaitā ir arī Kinoakadēmijas zinātnes un tehnoloģiju balva, Kinoakadēmijas studentu akadēmijas balva, Nikola stipendija scenāristiem un Amerikas Kinoakadēmijas balva.

Ceremonijā tiek pasniegtas Kinoakadēmijas goda balva, Džīna Heršolta humanitārā balva un Ērvinga Tālberga memoriālā balva. *Governors Awards* norisinās novembrī vai decembrī pirms Amerikas Kinoakadēmijas balvas pasniegšanas nākamā gada februārī vai martā. Balvas netiek piešķirtas pēc balsošanas rezultātiem, bet gan pēc Kinoakadēmijas ieskatiem.

Kinoakadēmijas goda balvas un Džīna Heršolta humanitārās balvas laureāti saņem "Oskara" statuetes, savukārt Ērvinga Tālberga memoriālās balvas  laureāts saņem nelielu uz podesta izvietotu Ērvinga Tālberga galvas atveidojumu.

Kino mākslas un zinātnes akadēmijas biedri bija nobažījušies par to, ka Kinoakadēmijas balva katru gadu tiek pasniegta vairāk nekā vienam vai diviem laureātiem, jo tas būtiski pagarināja Kinoakadēmijas balvu pasniegšanas ceremonijas laiku, bet kopš *Governors Awards* ceremonijas izveidošanas gandrīz ik gadu tiek piešķirtas trīs goda balvas. Līdz šīm *Governors Awards* vienas ceremonijas laikā nav piešķirtas gan Heršolta, gan Tālberga balvas, abas balvas tikušas piešķirtas atsevišķi dažādos gados.

Salīdzinoši nelielā *Governors Awards* ceremonija ir sākumposms lielai Kinoakadēmijas balvai. Šī pasākuma sarkanais paklājs ir kļuvis par iecienītu vietu daudziem iespējamajiem "Oskara" balvu ieguvējiem.

## Ceremonijas un laureāti
### 1. ''Governors Awards'' ceremonija
Ceremonija norisinājās .

* Kinoakadēmijas goda balvas saņēma: Lorēna Bekola, Rodžers Kormans un Gordons Viliss
* Ērvinga Tālberga memoriālo balvu saņēma: Džons Kelejs

### 2. ''Governors Awards'' ceremonija
Ceremonija norisinājās .

* Kinoakadēmijas goda balvas saņēma: Kevins Braunlo, Žans Liks Godārs un Īlaijs Volahs
* Ērvinga Tālberga memoriālo balvu saņēma: Frānsiss Fords Kopola

### 3. ''Governors Awards'' ceremonija
Ceremonija norisinājās .

* Kinoakadēmijas goda balvas saņēma: Džeimss Ērls Džonss un Diks Smits
* Džīna Heršolta humanitāro balvu saņēma: Opra Vinfrija

### 4. ''Governors Awards'' ceremonija
Ceremonija norisinājās .

* Kinoakadēmijas goda balvas saņēma: D. A. Penebeikers, Hels Nīdems un Džordžs Stīvenss
* Džīna Heršolta humanitāro balvu saņēma: Džefrijs Kacenbergs

### 5. ''Governors Awards'' ceremonija
Ceremonija norisinājās .

* Kinoakadēmijas goda balvas saņēma: Andžela Lensberija, Stīvs Mārtins un Pjēro Tosi
* Džīna Heršolta humanitāro balvu saņēma: Andželīna Džolija

### 6. ''Governors Awards'' ceremonija
Ceremonija norisinājās .

* Kinoakadēmijas goda balvas saņēma: Žans Klods Karjērs, Hajao Mijadzaki un Morīna O'Hāra
* Džīna Heršolta humanitāro balvu saņēma: Harijs Belafonte

### 7. ''Governors Awards'' ceremonija
Ceremonija norisinājās . Ceremonijas sākumā Kinoakadēmijas prezidente Šerila Būna Aizeksa teica runu atbalstot Franciju par iepriekšējās dienas notikumiem.

* Kinoakadēmijas goda balvas saņēma: Spaiks Lī un Džīna Roulendsa
* Džīna Heršolta humanitāro balvu saņēma: Debija Renoldsa (balvu viņas vārdā saņēma Debijas mazmeita Billija Lorda, jo viņa pati nevarēja ierasties)

### 8. ''Governors Awards'' ceremonija
Ceremonija norisinājās .

* Kinoakadēmijas goda balvas saņēma: Džekijs Čans, Enna Kotsa, Linns Stalmasters un Frederiks Vaismans

### 9. ''Governors Awards'' ceremonija
Ceremonija norisinājās .

* Kinoakadēmijas goda balvas saņēma: Anjesa Varda, Čārlzs Bērnets, Donalds Saterlends un Ouens Roizmans

### 10. ''Governors Awards'' ceremonija
Ceremonija norisinājās :

* Kinoakadēmijas goda balvas saņēma: Siselija Taisone, Lalo Šifrins un Mārvins Levijs
* Ērvinga Tālberga memoriālo balvu saņēma: Ketlīna Kenedija un Frenks Maršals

### 11. ''Governors Awards'' ceremonija
Ceremonija norisinājās :

* Kinoakadēmijas goda balvas saņēma: Deivids Linčs, Vess Studi un Līna Vertmillere
* Džīna Heršolta humanitāro balvu saņēma: Džīna Deivisa

### 12. ''Governors Awards'' ceremonija
Ceremonija norisinājās :

* Kinoakadēmijas goda balvas saņēma: Semjuels Džeksons, Eleina Meija un Līva Ulmane
* Džīna Heršolta humanitāro balvu saņēma: Denijs Glovers

### 13. ''Governors Awards'' ceremonija
Ceremonija norisinājās :

* Kinoakadēmijas goda balvas saņēma: Ezana Palsija, Daiena Vorena, Pīters Vīrs
* Džīna Heršolta humanitāro balvu saņēma: Maikls Dž. Fokss

### 14. ''Governors Awards'' ceremonija
Ceremonija bija ieplānota . Tomēr, 6. septembrī paziņoja, ka sakarā ar scenāristu un aktieru streiku, to pārcels uz . Ceremoniju vadīja komiķis Džons Maleinijs.

* Kinoakadēmijas goda balvas saņēma: Andžela Baseta, Mels Brukss un Kerola Litltona
* Džīna Heršolta humanitāro balvu saņēma: Mišela Satere

### 15. ''Governors Awards'' ceremonija
Ceremonija notika . Balvu saņēmējus paziņoja . Kinoakadēmijas goda balvas saņēmējs Kvinsijs Džonss nomira divas nedēļas pirms ceremonijas un balvu viņa vietā saņēma Džonsa meita Rašīda Džonsa. Ceremoniju vadīja aktieris Kolmans Domingo.

* Kinoakadēmijas goda balvas saņēma: Kvinsijs Džonss un Džuljeta Teilore
* Ērvinga Tālberga memoriālo balvu saņēma: Barbara Brokoli un Maikls Vilsons
* Džīna Heršolta humanitāro balvu saņēma: Ričards Kērtiss

### 16. ''Governors Awards'' ceremonija
Ceremonija notika . Balvu saņēmējus paziņoja .

* Kinoakadēmijas goda balvas saņēma: Debija Allena, Toms Krūzs un Vinns Tomass
* Džīna Heršolta humanitāro balvu saņēma: Dollija Pārtone

## Atsauces

## Ārējās saites
* Oficiālā mājaslapa